અપ્પમ મેકર ગરમ થઈ જાય એટલે અંદર થોડું-થોડું તેલ નાખો. ત્યારબાદ બટાકાના ગોળાને બેસનમાં લપેટીને અપ્પમ મેકરના સાંચામાં મૂકી ઢાંકી દો. 4-5 મિનિટ સુધી ધીમી આંચે શેકાવા દો. ત્યારબાદ ઉપરની તરફ થોડું-થોડું તેલ લગાવી બટાકા વડાને પલટી દો. ત્યારબાદ ઢાંકીને ફરી 4-5 મિનિટ ધીમી આંચે શેકાવા દો. બંન્ને બાજુ લાઇટ બ્રાઉન થવા જોઇએ, બાકી હોય થોડીવાર વધુ શેકી શકાય છે. ત્યારબાદ પ્લેટમાં કાઢો અને ટોમેટો સોસ અને ચટણી સાથે સર્વ કરો.